แนวโน้มดัชนีเช้าแกว่งตัวขึ้น
นักวิเคราะห์ประเมินดัชนีเช้าวันนี้(23ธ.ค.)แกว่งตัวขึ้นจากทิศทางราคาน้ำมันที่ทรงตัวสูง ตัวเลขเศรษฐกิจสหรัฐไตรมาส 3 ออกมาดีตามคาดและไตรมาส 4 ยังปรับขึ้นได้อีก
23 ธ.ค. 2553

นักวิเคราะห์ประเมินดัชนีเช้าวันนี้(23ธ.ค.)แกว่งตัวขึ้นจากทิศทางราคาน้ำมันที่ทรงตัวสูง ตัวเลขเศรษฐกิจสหรัฐไตรมาส 3 ออกมาดีตามคาดและไตรมาส 4 ยังปรับขึ้นได้อีก 
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ บล.เคจีไอ กล่าวว่า ตลาดหุ้นไทยเช้านี้ sideway up มีช่วงขึ้นได้จากทิศทางของราคาน้ำมันที่ทรงตัวในระดับค่อนข้างสูง และตัวเลขเศรษฐกิจสหรัฐออกมาดีเหมือนที่คาด ทิศทางยอดขายบ้านและตัวเลขเศรษฐกิจไตรมาส 3/53 ใช้ได้ และนักวิเคราะห์มองไตรมาส 4 อาจจะปรับตัวขึ้นไปได้อีกบ้าง ในส่วนของสหรัฐถึงแม้จะยังไม่ฟื้นตัวเต็มที่ แต่เป็น sentiment ที่ดีให้กับหุ้นโภคภัณฑ์หรือกลุ่มพลังงานในวันนี้ได้          นอกจากนั้น เม็ดเงิน LTF ก็ยังคงเข้ามาซื้อหุ้นอย่างต่อเนื่อง อย่างไรก็ดี มองว่าตลาดหุ้นคงจะยังขึ้นได้ไม่มากมีความผันผวนสูงเนื่องจากต่างประเทศมีแนวโน้มที่จะทำกำไรหุ้นและหยุดพักในช่วงสิ้นปี นักลงทุนต่างชาติอาจจะยังมีการขายหุ้นออกมา นอกจากนั้นให้ติดตามเรื่องเกาหลีที่จะมีการซ้อมรบ 3 วัน ในประเทศไม่มีปัจจัยอะไรช่วงนี้ประเทศไทยเงียบๆ หลังจากเลิกพ.ร.ก.ไปแล้วคงต้องรอดูว่าจะมีสถานการณ์วุ่นวายหรือเปล่า ไม่มีก็ดี ปีหน้าก็เลือกตั้ง